Predkladacia správa

	Zákon č. 96/2002 Z. z. o  dohľade nad finančným trhom a  o zmene a  doplnení niektorých zákonov v ustanovení § 4 ods. 1 písm. f) ukladá Úradu pre finančný trh predložiť vláde Slovenskej republiky každoročne správu o stave poisťovníctva za uplynulý kalendárny rok. 

	Materiál „Správa o stave poisťovníctva za rok 2001“ hodnotí poistný trh                            k 31. 12  2001 a podáva informácie o špecifických ukazovateľoch poistného trhu, rezervách poisťovní a ich platobnej schopnosti, o audítoroch, o aktuároch a o sprostredkovateľskej činnosti a o zmenách v legislatívnom rámci poisťovníctva v roku 2001.

	Rada Úradu pre finančný trh prerokovala predloženú správu na svojom zasadnutí dňa 21. 6. 2002 a prijala UZNESENIE Rady Úradu pre finančný trh č. 47/2002, ktorým schválila „Správu o stave poisťovníctva za rok 2001“ s pripomienkami. Po zapracovaní pripomienok bola správa predložená na Úrad vlády Slovenskej republiky.

	Správa nemá dopad na štátny rozpočet ani na zamestnanosť.

	Správa nebola zaslaná na pripomienkové konanie, nakoľko ide o informatívny materiál, ktorý vláda berie len na vedomie.